CELEX: 32009D0951
Language: et
Date: 2009-12-14 00:00:00
Title: Komisjoni otsus, 14. detsember 2009 , millega muudetakse otsuse 2006/766/EÜ (millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid) I ja II lisa (teatavaks tehtud numbri K(2009) 9870 all) (EMPs kohaldatav tekst)

15.12.2009   
            
            
               ET
            
            
               Euroopa Liidu Teataja
            
            
               L 328/70
            
         
      KOMISJONI OTSUS,
   14. detsember 2009,
   millega muudetakse otsuse 2006/766/EÜ (millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid) I ja II lisa
   (teatavaks tehtud numbri K(2009) 9870 all)
   (EMPs kohaldatav tekst)
   (2009/951/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eelkõige selle artikli 11 lõiget 1,
   ning arvestades järgmist:
   
               (1)
            
            
               Määruses (EÜ) nr 854/2004 on sätestatud, et loomseid saaduseid imporditakse üksnes sellest kolmandast riigist või kolmanda riigi osast, mis on kõnealuse määruse kohaselt koostatud loetelus. Samuti on selles määruses sätestatud eritingimused kahepoolmeliste molluskite, okasnahksete, mantelloomade ja meritigude ning kalatoodete importimiseks kolmandatest riikidest.
            
         
               (2)
            
            
               Määruses (EÜ) nr 854/2004 on sätestatud, et selliste nimekirjade koostamisel ja ajakohastamisel tuleb seoses ELi sööda- ja toidualaste õigusnormide ning loomatervishoidu ja loomade heaolu käsitlevate eeskirjade või nendega samaväärsuse nõuetele vastavusega arvesse võtta Euroopa Parlamendi ja nõukogu 29. aprilli 2004. aasta määrusega (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) (2) sätestatud ELi ametlikke kontrolle kolmandates riikides ja kolmandate riikide pädevate asutuste antud tagatisi.
            
         
               (3)
            
            
               Komisjoni 6. novembri 2006. aasta otsuses 2006/766/EÜ (millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid) (3) on loetletud kolmandad riigid, mis vastavad määruse (EÜ) nr 854/2004 artikli 11 lõikes 4 osutatud kriteeriumidele ja mis seetõttu suudavad tagada, et Euroopa Liitu eksporditavad tooted vastavad ELi õigusaktides tarbijate kaitseks sätestatud sanitaartingimustele. Seega on kõnealuse otsuse I lisas loetletud kolmandad riigid, kust on lubatud importida mis tahes kujul inimtoiduks ette nähtud kahepoolmelisi molluskeid, okasnahkseid, mantelloomi ja meritigusid; II lisas aga on loetletud kolmandad riigid ja territooriumid, millest on lubatud importida mis tahes kujul inimtoiduks ette nähtud kalatooteid.
            
         
               (4)
            
            
               Komisjoni 5. detsembri 2005. aasta määruses (EÜ) nr 2076/2005 (millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004, (EÜ) nr 854/2004 ja (EÜ) nr 882/2004 rakendamiseks) (4) on sätestatud üleminekumeetmed ajavahemikuks, mis lõpeb 31. detsembril 2009. Need meetmed sisaldavad erandit määruse (EÜ) nr 854/2004 artikli 11 lõikest 1, millega liikmesriigid võivad lubada kahepoolmeliste molluskite ja kalatoodete importi vastavalt kõnealuse määruse I ja II lisas loetletud riikidest, tingimusel et kolmanda riigi või territooriumi pädev asutus on muu hulgas esitanud asjaomasele liikmesriigile tagatised, et kõnealused tooted on saadud vähemalt samaväärsetes tingimustes, kui on ette nähtud ELi toodete tootmise ja turuleviimise puhul.
            
         
               (5)
            
            
               Kanada on praegu kantud määruse (EÜ) nr 2076/2005 I lisas esitatud loetellu. ELi kontrollid Kanadas, mille käigus hinnatakse kohapealset kontrollisüsteemi Euroopa Liitu eksporditavate kahepoolmeliste molluskite tootmise üle (viimane kontroll toimus 2009. aastal), ning 17. detsembril 1998 Euroopa Ühenduse ja Kanada valitsuse vahel elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppega (5) loodud ühise korralduskomitee soovitus, milles käsitletakse elusate kahepoolmeliste molluskite suhtes kohaldatavate Kanada ja ELi nõuete vastastikust samaväärsust, osutavad, et Euroopa Liitu eksporditavate kahepoolmeliste molluskite, okasnahksete, mantelloomade ja meritigude suhtes kohaldatavad tingimused Kanadas on samaväärsed vastavates ELi õigusaktides ettenähtutega.
            
         
               (6)
            
            
               Gröönimaa on praegu kantud määruse (EÜ) nr 2076/2005 I lisas esitatud loetellu. ELi kontrollid Gröönimaal, mille käigus hinnatakse kohapealset kontrollisüsteemi Euroopa Liitu eksporditavate kahepoolmeliste molluskite tootmise üle (viimane kontroll toimus 2009. aastal), ning Gröönimaa pädeva asutuse antud tagatised osutavad, et Euroopa Liitu eksporditavate kahepoolmeliste molluskite, okasnahksete, mantelloomade ja meritigude suhtes kohaldatavad tingimused kõnealuses kolmandas riigis on samaväärsed vastavates ELi õigusaktides ettenähtutega. Seepärast tuleks Gröönimaa lisada otsuse 2006/766/EÜ I lisas esitatud loetellu.
            
         
               (7)
            
            
               ELi kontrollid Ühendriikides, mille käigus hinnatakse kohapealset kontrollisüsteemi Euroopa Liitu eksporditavate kahepoolmeliste molluskite tootmise üle (viimane kontroll toimus 2009. aastal), märkisid, et kahepoolmeliste molluskite suhtes kohaldatavad tingimused Ühendriikides ja ELis on erinevad, kuid nad ei teinud kindlaks tõsist ohtu inimeste tervisele, välja arvatud Mehhiko lahe kogumisalal. Ühendriigid ja EL on kokku leppinud elusaid kahepoolmelisi molluskeid käsitlevate Ühendriikide ja ELi nõuete omavahelise vastavuse samaväärsuse läbivaatamise. Seetõttu lubatakse ajutiselt Ühendriikidest Euroopa Liitu importida kahepoolmelisi molluskeid, okasnahkseid, mantelloomi ja meritigusid, välja arvatud Mehhiko lahe kogumisalalt saadud kahepoolmelisi molluskeid. Kõnealune ajutine luba tuleks kuus kuud pärast selle jõustumist läbi vaadata, võttes arvesse elusaid kahepoolmelisi molluskeid käsitlevate Ühendriikide ja ELi nõuete omavahelise vastavuse samaväärsuse läbivaatamise tulemusi.
            
         
               (8)
            
            
               Angola, Aserbaidžaan, Benin, Kongo, Eritrea, Iisrael, Myanmar, Saalomoni Saared, Saint Helena ja Togo on praegu kantud määruse (EÜ) nr 2076/2005 II lisas esitatud loetellu. ELi kontrollid, kes hindavad kohapealset kontrollisüsteemi Euroopa Liitu eksporditavate kalatoodete tootmise üle (viimased kontrollid toimusid Angolas 2007. aastal, Aserbaidžaanis 2007. aastal, Beninis 2009. aastal, Kongos 2009. aastal, Eritreas 2008. aastal, Iisraelis 2009. aastal, Myanmaris 2009. aastal, Saalomoni Saartel 2007. aastal, Saint Helenal 2003. aastal ja Togos 2009. aastal), märgivad ning Angola, Aserbaidžaani (ainult kaaviari kohta), Benini, Kongo (ainult kalatoodete kohta, mis on merel püütud, (vajaduse korral) roogitud, külmutatud ja lõpp-pakendisse pakendatud), Eritrea, Iisraeli, Myanmari (ainult püütud looduslikest kaladest valmistatud külmutatud kalatoodete kohta), Saalomoni Saarte, Saint Helena ja Togo (ainult elusate vähkide kohta) pädevate asutuste antud tagatistes märgitakse, et Euroopa Liitu eksporditavate kalatoodete suhtes kohaldatavad tingimused kõnealustes kolmandates riikides on samaväärsed vastavates ELi õigusaktides ettenähtutega. Seepärast tuleks kõnealused kolmandad riigid lisada otsuse 2006/766/EÜ II lisas esitatud loetellu.
            
         
               (9)
            
            
               Lisaks, et võtta arvesse erinevusi nende kolmandate riikide antud tagatiste vahel, on vajalik sätestada teatavad piirangud otsuse 2006/766/EÜ I ja II lisas esitatud loeteludes.
            
         
               (10)
            
            
               Saint Helena, Tristan da Cunha ja Taevaminemise saar moodustavad ühtse ülemereterritooriumi. Kuna aga need saared asuvad üksteisest kaugel ning tegelikkuses hallatakse neid eraldi, on nad otsustanud üles seada eraldi pädevad asutused, kes vastutavad kalatoodete ohutuse eest. Seetõttu ei tohi Saint Helena kaasamine kolmanda riigina, millest kalatoodete import on lubatud, hõlmata Tristan da Cunha ja Taevaminemise saart.
            
         
               (11)
            
            
               ELi õigusaktide selguse huvides tuleks otsuse 2006/766/EÜ I ja II lisa pealkirju muuta. I lisa pealkiri peaks tegema selgeks, et inimtoiduks ette nähtud kahepoolmelisi molluskeid, okasnahkseid, mantelloomi ja meritigusid, kas elusalt, külmutatult või töödeldult, võib importida ainult kõnealuses lisas loetletud kolmandatest riikidest. II lisa pealkiri peaks tegema selgeks, et sellesse lisasse on hõlmatud Euroopa Parlamendi ja nõukogu 29. aprilli 2004. aasta määruse (EÜ) nr 853/2004 (millega sätestatakse loomset päritolu toidu hügieeni erieeskirjad) I lisa punktis 3.1 (6) nimetatud kalatoodete import, välja arvatud need tooted, mis on hõlmatud käesoleva otsuse I lisaga. Selline eraldamine on vajalik, kuna nende kahe tooterühma suhtes kohaldatavad ELi nõudmised on erinevad.
            
         
               (12)
            
            
               Seetõttu tuleks otsust 2006/766/EÜ vastavalt muuta.
            
         
               (13)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2006/766/EÜ muudetakse järgmiselt:
   
               1)
            
            
               I lisa muudetakse järgmiselt:
               
                           a)
                        
                        
                           I lisa pealkiri asendatakse järgmisega:
                           
                              „I LISA
                              
                                 Nende kolmandate riikide loetelu, millest on lubatud importida inimtoiduks ette nähtud kahepoolmelisi molluskeid, okasnahkseid, mantelloomi ja meritigusid, kas elusalt, külmutatult või töödeldult
                                  (7)
                              
                           
                        
                     
                           b)
                        
                        
                           Austraaliat käsitleva kande järele lisatakse järgmine kanne Kanada kohta:
                           
                                       „CA
                                    
                                    
                                       KANADA”
                                    
                                    
                                        
                                    
                                 
                     
                           c)
                        
                        
                           Tšiilit käsitleva kande järele lisatakse järgmine kanne Gröönimaa kohta:
                           
                                       „GL
                                    
                                    
                                       GRÖÖNIMAA”
                                    
                                    
                                        
                                    
                                 
                     
                           d)
                        
                        
                           Türgit käsitleva kande järele lisatakse järgmine kanne Ühendriikide kohta:
                           
                                       „US
                                    
                                    
                                       AMEERIKA ÜHENDRIIGID
                                    
                                    
                                       Ainult kuni 1. juulini 2010
                                       ning
                                       välja arvatud kahepoolmeliste molluskite import, mis on kogutud Florida, Texase, Mississippi, Alabama ja Louisiana osariigist.”
                                    
                                 
                     
         
               2.
            
            
               Otsuse 2006/766/EÜ II lisa asendatakse käesoleva otsuse lisa tekstiga.
            
         Artikkel 2
   Käesolevat otsust kohaldatakse alates 1. jaanuarist 2010.
   Artikkel 3
   Käesolev otsus on adresseeritud liikmesriikidele.
   
      Brüssel, 14. detsember 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 139, 30.4.2004, lk 206.
   
      (2)  ELT L 165, 30.4.2004, lk 1.
   
      (3)  ELT L 320, 18.11.2006, lk 53.
   
      (4)  ELT L 338, 22.12.2005, lk 83.
   
      (5)  EÜT L 71, 18.3.1999, lk 3.
   
      (6)  ELT L 139, 30.4.2004, lk 55. I lisa: „3.1. „Kalatooted” – kõik merevee- või mageveeloomad (välja arvatud elusad kahepoolmelised karploomad, elusad okasnahksed, elusad mantelloomad ja elusad meriteod ning kõik imetajad, roomajad ja konnad), looduslikud või tehistingimustes peetavad, k.a selliste loomade kõik söödavad vormid, osad ja tooted”.
   
      (7)  Muu hulgas need, mis on määratletud Euroopa Parlamendi ja nõukogu määruse (EÜ) nr 853/2004 I lisa punktis 3.1 (ELT L 139, 30.4.2004, lk 55).”
   
      LISA
      
         
            „II LISA
            
               Nende kolmandate riikide ja territooriumide loetelu, millest on lubatud importida inimtoiduks ette nähtud kalatooteid, välja arvatud need, mis on loetletud käesoleva otsuse I lisas
            
            (Määruse (EÜ) nr 854/2004 artiklis 11 osutatud riigid ja territooriumid)
            
                        ISO kood
                     
                     
                        Riigid
                     
                     
                        Piirangud
                     
                  
                        AE
                     
                     
                        ARAABIA ÜHENDEMIRAADID
                     
                     
                         
                     
                  
                        AG
                     
                     
                        ANTIGUA JA BARBUDA
                     
                     
                        Ainult elusad vähid
                     
                  
                        AL
                     
                     
                        ALBAANIA
                     
                     
                         
                     
                  
                        AM
                     
                     
                        ARMEENIA
                     
                     
                        Ainult elusad looduslikud jõevähid, kuumtöödeldud mittetehistingimustes kasvatatud jõevähid ja külmutatud mittetehistingimustes kasvatatud jõevähid.
                     
                  
                        AN
                     
                     
                        HOLLANDI ANTILLID
                     
                     
                         
                     
                  
                        AO
                     
                     
                        ANGOLA
                     
                     
                         
                     
                  
                        AR
                     
                     
                        ARGENTINA
                     
                     
                         
                     
                  
                        AU
                     
                     
                        AUSTRAALIA
                     
                     
                         
                     
                  
                        AZ
                     
                     
                        ASERBAIDŽAAN
                     
                     
                        Ainult kaaviar
                     
                  
                        BA
                     
                     
                        BOSNIA ja HERTSEGOVIINA
                     
                     
                         
                     
                  
                        BD
                     
                     
                        BANGLADESH
                     
                     
                         
                     
                  
                        BJ
                     
                     
                        BENIN
                     
                     
                         
                     
                  
                        BR
                     
                     
                        BRASIILIA
                     
                     
                         
                     
                  
                        BS
                     
                     
                        BAHAMA SAARED
                     
                     
                         
                     
                  
                        BY
                     
                     
                        VALGEVENE
                     
                     
                         
                     
                  
                        BZ
                     
                     
                        BELIZE
                     
                     
                         
                     
                  
                        CA
                     
                     
                        KANADA
                     
                     
                         
                     
                  
                        CG
                     
                     
                        KONGO
                     
                     
                        Ainult kalatooted, mis on merel püütud, (vajaduse korral) roogitud, külmutatud ja lõpp-pakendisse pakendatud
                     
                  
                        CH
                     
                     
                        ŠVEITS
                     
                     
                         
                     
                  
                        CI
                     
                     
                        CÔTE D’IVOIRE
                     
                     
                         
                     
                  
                        CL
                     
                     
                        TŠIILI
                     
                     
                         
                     
                  
                        CN
                     
                     
                        HIINA
                     
                     
                         
                     
                  
                        CO
                     
                     
                        COLOMBIA
                     
                     
                         
                     
                  
                        CR
                     
                     
                        COSTA RICA
                     
                     
                         
                     
                  
                        CU
                     
                     
                        KUUBA
                     
                     
                         
                     
                  
                        CV
                     
                     
                        CABO VERDE
                     
                     
                         
                     
                  
                        DZ
                     
                     
                        ALŽEERIA
                     
                     
                         
                     
                  
                        EC
                     
                     
                        ECUADOR
                     
                     
                         
                     
                  
                        EG
                     
                     
                        EGIPTUS
                     
                     
                         
                     
                  
                        ER
                     
                     
                        ERITREA
                     
                     
                         
                     
                  
                        FK
                     
                     
                        FALKLANDI SAARED
                     
                     
                         
                     
                  
                        GA
                     
                     
                        GABON
                     
                     
                         
                     
                  
                        GD
                     
                     
                        GRENADA
                     
                     
                         
                     
                  
                        GH
                     
                     
                        GHANA
                     
                     
                         
                     
                  
                        GL
                     
                     
                        GRÖÖNIMAA
                     
                     
                         
                     
                  
                        GM
                     
                     
                        GAMBIA
                     
                     
                         
                     
                  
                        GN
                     
                     
                        GUINEA
                     
                     
                        Ainult kala, mis ei ole läbinud ühtki muud valmistamis- või töötlemistoimingut kui peade eemaldamine, rookimine, jahutamine ja külmutamine. Komisjoni otsuses 94/360/EÜ (EÜT L 158, 25.6.1994, lk 41) sätestatud füüsiliste kontrollide vähendatud sagedust ei kohaldata.
                     
                  
                        GT
                     
                     
                        GUATEMALA
                     
                     
                         
                     
                  
                        GY
                     
                     
                        GUYANA
                     
                     
                         
                     
                  
                        HK
                     
                     
                        HONGKONG
                     
                     
                         
                     
                  
                        HN
                     
                     
                        HONDURAS
                     
                     
                         
                     
                  
                        HR
                     
                     
                        HORVAATIA
                     
                     
                         
                     
                  
                        ID
                     
                     
                        INDONEESIA
                     
                     
                         
                     
                  
                        IL
                     
                     
                        IISRAEL
                     
                     
                         
                     
                  
                        IN
                     
                     
                        INDIA
                     
                     
                         
                     
                  
                        IR
                     
                     
                        IRAAN
                     
                     
                         
                     
                  
                        JM
                     
                     
                        JAMAICA
                     
                     
                         
                     
                  
                        JP
                     
                     
                        JAAPAN
                     
                     
                         
                     
                  
                        KE
                     
                     
                        KENYA
                     
                     
                         
                     
                  
                        KR
                     
                     
                        LÕUNA-KOREA
                     
                     
                         
                     
                  
                        KZ
                     
                     
                        KASAHSTAN
                     
                     
                         
                     
                  
                        LK
                     
                     
                        SRI LANKA
                     
                     
                         
                     
                  
                        MA
                     
                     
                        MAROKO
                     
                     
                         
                     
                  
                        ME
                     
                     
                        MONTENEGRO
                     
                     
                         
                     
                  
                        MG
                     
                     
                        MADAGASKAR
                     
                     
                         
                     
                  
                        MM
                     
                     
                        MYANMAR
                     
                     
                        Ainult looduslikult püütud külmutatud kalatooted (magedas või merevees elavad kalad ja krevetilised)
                     
                  
                        MR
                     
                     
                        MAURITAANIA
                     
                     
                         
                     
                  
                        MU
                     
                     
                        MAURITIUS
                     
                     
                         
                     
                  
                        MV
                     
                     
                        MALDIIVID
                     
                     
                         
                     
                  
                        MX
                     
                     
                        MEHHIKO
                     
                     
                         
                     
                  
                        MY
                     
                     
                        MALAISIA
                     
                     
                         
                     
                  
                        MZ
                     
                     
                        MOSAMBIIK
                     
                     
                         
                     
                  
                        NA
                     
                     
                        NAMIIBIA
                     
                     
                         
                     
                  
                        NC
                     
                     
                        UUS-KALEDOONIA
                     
                     
                         
                     
                  
                        NG
                     
                     
                        NIGEERIA
                     
                     
                         
                     
                  
                        NI
                     
                     
                        NICARAGUA
                     
                     
                         
                     
                  
                        NZ
                     
                     
                        UUS-MEREMAA
                     
                     
                         
                     
                  
                        OM
                     
                     
                        OMAAN
                     
                     
                         
                     
                  
                        PA
                     
                     
                        PANAMA
                     
                     
                         
                     
                  
                        PE
                     
                     
                        PERUU
                     
                     
                         
                     
                  
                        PF
                     
                     
                        PRANTSUSE POLÜNEESIA
                     
                     
                         
                     
                  
                        PG
                     
                     
                        PAAPUA UUS-GUINEA
                     
                     
                         
                     
                  
                        PH
                     
                     
                        FILIPIINID
                     
                     
                         
                     
                  
                        PM
                     
                     
                        SAINT-PIERRE JA MIQUELON
                     
                     
                         
                     
                  
                        PK
                     
                     
                        PAKISTAN
                     
                     
                         
                     
                  
                        RS
                     
                     
                        SERBIA
                        Välja arvatud Kosovo, nagu see on määratud ÜRO Julgeolekunõukogu 10. juuni 1999. aasta resolutsiooniga nr 1244.
                     
                     
                        Ainult terve, värske, merest püütud kala.
                     
                  
                        RU
                     
                     
                        VENEMAA
                     
                     
                         
                     
                  
                        SA
                     
                     
                        SAUDI ARAABIA
                     
                     
                         
                     
                  
                        SB
                     
                     
                        SAALOMONI SAARED
                     
                     
                         
                     
                  
                        SC
                     
                     
                        SEIŠELLID
                     
                     
                         
                     
                  
                        SG
                     
                     
                        SINGAPUR
                     
                     
                         
                     
                  
                        SH
                     
                     
                        SAINT HELENA
                        Välja arvatud Tristan da Cunha ja Taevaminemise saar
                     
                     
                         
                     
                  
                        SN
                     
                     
                        SENEGAL
                     
                     
                         
                     
                  
                        SR
                     
                     
                        SURINAME
                     
                     
                         
                     
                  
                        SV
                     
                     
                        EL SALVADOR
                     
                     
                         
                     
                  
                        TG
                     
                     
                        TOGO
                     
                     
                        Ainult elusad vähid
                     
                  
                        TH
                     
                     
                        TAI
                     
                     
                         
                     
                  
                        TN
                     
                     
                        TUNEESIA
                     
                     
                         
                     
                  
                        TR
                     
                     
                        TÜRGI
                     
                     
                         
                     
                  
                        TW
                     
                     
                        TAIWAN
                     
                     
                         
                     
                  
                        TZ
                     
                     
                        TANSAANIA
                     
                     
                         
                     
                  
                        UA
                     
                     
                        UKRAINA
                     
                     
                         
                     
                  
                        UG
                     
                     
                        UGANDA
                     
                     
                         
                     
                  
                        US
                     
                     
                        AMEERIKA ÜHENDRIIGID
                     
                     
                         
                     
                  
                        UY
                     
                     
                        URUGUAY
                     
                     
                         
                     
                  
                        VE
                     
                     
                        VENEZUELA
                     
                     
                         
                     
                  
                        VN
                     
                     
                        VIETNAM
                     
                     
                         
                     
                  
                        YE
                     
                     
                        JEEMEN
                     
                     
                         
                     
                  
                        YT
                     
                     
                        MAYOTTE
                     
                     
                         
                     
                  
                        ZA
                     
                     
                        LÕUNA-AAFRIKA
                     
                     
                         
                     
                  
                        ZW
                     
                     
                        ZIMBABWE”